Критерии за прием в групи за целодневно об учение

за учебната 2019-2020 година

При по-голям брой кандидати от обявените места за прием в групи за целодневно обучение се прилагат следните критерии:

1. Ученик с двама родители, работещи на трудов договор, или студенти редовно обучение, както и ученик сирак или отглеждан от един родител:

- при постоянен трудов договор или студенти редовно обучение – 10 т.

- при срочен трудов договор – 9 т.

Доказва се с документ с мокър печат и данни за ЕГН. Декларация за отглеждане от един родител

2. Ученик с един родител, работещ на трудов договор, или студент редовно обучение:

- при постоянен трудов договор или студенти редовно обучение – 5 т.

- при срочен трудов договор – 4 т.

Доказва се с документ с мокър печат и данни за ЕГН.

3. Ученик, който редовно е посещавал група за целодневна организация на учебния ден в ОУ „Иван Вазов” – гр. Варна през предходната учебна година – 3т.

4. Ученик, който среща трудности при овладяване на учебния материал (установява се чрез средния годишен успех от предходната учебна година без предметите: музика, изобр. изкуство, домашен бит и техника и физ.възпитание и спорт):

- при среден годишен успех – до 3,49 – 2 т.

- при добър годишен успех – от 3,50 до 4,49 – 1 т.

При равен брой точки предимство имат учениците с по-нисък среден успех.

График на дейностите:

1.Подаване на заявление за прием.

Срок: до последния работен ден на месец май

2.Обявяване на сайта на училището на класовете, за които ще се прилагат критерии за прием при по-голям брой кандидати от обявените места.

Срок: до 15 юни включително

3.Подаване на документи, свързани с прилагане на критериите за прием в ГЦО.

Срок: последните пет работни дни на месец август

4.Обявяване на списък на учениците, включени в ГЦО.

Срок: до пет работни дни от началото на месец септември